Այդուհանդերձ անկում ապրած խորհրդային համակարգի և աշխարհի գերտերություն Ռուսաստանը կարողացավ վերագտնել իրեն, ոտքի կանգնել և ներկայումս հաստատուն քայլերով շարժվում է առաջ: Եվ այդ ամենը մի մարդու և նրա վարած գրեթե անթերի, զարմանալիորեն ճշգրիտ ու հստակ քաղաքականության շնորհիվ, որում կարծես թե ոչինչ և ոչ ոք չի մոռացվել: Մի մարդու, ով կարողացավ այդքան ծանրաքաշ երբեմնի գերտերությանը դարձյալ բարձրացնել այն նույն հարթակին, որտեղից ժամանակին անարգել գնացք հիշեցնող հսկայի նման դեպի վար էր սլանում: Եվ վերջապես, մի մարդու, ով աշխարհին ապացուցեց, որ մեկ դարվա ընթացքում 2 համաշխարհային, 3 քաղհամակարգ և բազմաթիվ ահաբեկչություններ տեսած ռուս ժողովուրդն ի վիճակի է նորեն իր «սառցե թագավորության» նման սառը դատել, սիրող մոր նման ջերմություն պարգևել և անկոտրում կամք ունեցող զինվորի նման տոկալ ու հաղթել: Եվ այդ մարդը, այդ աննկուն ոգու տեր անձնավորությունը ոչ այլ ոք է, քան ներկայիս վարչապետ և առաջիկա նախագահական ընտրությունների թեկնածու Վլադիմիր Վլադիմիրովիչ Պուտինը: